Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 1027/09/4404	Nové Zámky, 29.5.2013
EEČ : 2-33-50-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
Ako otec XXXXX, narodenej  XXXXX a XXXXX, narodenej XXXXX, bol podľa rozsudkov  Okresného súdu  Nové  Zámky, spisových značiek  10 C 321/87   zo dňa 19.01.1988 a 8 P 49/90 zo dňa  30.03.1990    povinný  prispievať  na   každé dieťa  mesačne sumou  13,28  €,  vždy do 15. dňa toho ktorého mesiaca vopred k rukám matky  XXXXX,   trvale  bytom  Nové Zámky, XXXXX, prechodne bytom  Nové Zámky, XXXXX, vyživovaciu povinnosť si neplnil pravidelne mesačne, čím za obdobie od  01.07.1993 do 31.12.1996  vznikol na výživnom dlh  v sume  889,27 €  Obvodnému úradu Nové Zámky, toho času   Úradu  práce, sociálnych vecí a rodiny  Nové  Zámky, ktorý  Rozhodnutím  spisovej značky Om 786/93 - Ke zo dňa  06.08.1993  poskytol príspevok  na výživu každého dieťaťa  mesačne  v sume  13,28 €,     
a za obdobie od 01.01.1997  do 31.12.1997  za mesiace január, február, marec a december roku 1998 a mesiace  január a február roku 1999   vznikol na výživnom  dlh  v sume 239,00 € na dcéru XXXXX,   
a za obdobie od 01.01.1997   do 31.12.1997   za mesiace  január, február, marec a december roku 1998, mesiace  január až máj  roku 1999, mesiace  september až december roku 2000,  mesiace  január až september roku 2001  a mesiace  január až   jún   roku   2002   vznikol   na výživnom  dlh  pre  dcéru  XXXXX v  sume 531,10 €,
čím celkove  dlhoval  na výživnom  XXXXX sumu 770,10 €,

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením policajného orgánu  Obvodného oddelenia  PZ Nové Zámky, bolo  dňa 21.10.2002 podľa § 160 odsek 1 Trestného poriadku  začaté trestné stíhanie vo veci  trestného činu zanedbania povinnej výživy podľa §  213 odsek 1 Trestného zákona  a  uznesením  zo dňa 08.12.2003  bol podľa § 163 odsek 1 stíhaný  XXXXX,  narodený XXXXX,  naposledy bytom Nové Zámky, XXXXX,  ako obvinený  pre  uvedený trestný čin,  ktorý  je podľa  zákona číslo 300/2005 Z. z.,  účinného od 01.01.2006,  prečinom  zanedbania povinnej výživy podľa § 207 odsek 1, odsek 3 písmeno b/ Trestného zákona, na tom skutkovom základe, ako je to uvedené  vo výrokovej časti  uznesenia.
             Z úmrtného listu, vydaného  Matričným úradom  Nové Zámky  zo dňa  07.05.2013  je zrejmé, že  XXXXX, narodený XXXXX, bytom Nové Zámky, XXXXX,  dňa 28.02.2012  zomrel. 
              S poukazom na uvedené bolo potrebné rozhodnúť tak, ako je to uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Serenčéšová
prokurátorka